**С Ъ О Б Щ Е Н И Е**

Предвид създадената епидемична обстановка с цел превенция на заболяването и намаляване риска от възникване на нови случаи на заболявания, решение на Съдийската колегия на Висшия съдебен съвет по т. 31 от Протокол № 8 от заседание, проведено на 10.03.2020 г., и въз основа на Заповед № 76/11.03.2020 г. на административния ръководител – председател на  Софийския военен съд се преустановява разглеждането на наказателни дела в открити съдебни заседания, в периода от 16.03.2020 г. до 31.03.2020 г. включително, с изключение на делата по чл. 329, ал. 3 от Закона за съдебната власт, като председателите на съдебните състави щепредприемат действия по пренасрочването им в разумен срок, за което съдебните заседатели, страните и останалите участници в съдебните производства ще бъдат уведомени.

Временно се ограничава достъпът на външни лица в кабинетите и служебните помещения на магистрати и съдебни служители, като същите ще се допускат само след представяне на служебна карта и/или призовка, и се преустановяваприемът на граждани и адвокати в приемното време на административния ръководител – председател на съда (вторник,от 14.00 часа до 16.00 часа), с изключение на спешните и неотложни случаи.

Апелираме към страните по делата, гражданите и адвокатите да спазват добросъвестно и отговорно указанията на компетентните национални здравни органи за ограничаване разпространението на инфекции и вирусни заболявания, причинени от новия коронавирус (COVID-19), като се въздържат от посещение в служба „Съдебно деловодство“ и регистратура „Класифицирана информация“ на Софийския военен съд, находящи се в Съдебната палата, гр. София, стая № 63, партер и стая № 100, ет. 2, при съмнение или наличие на симптоми на заразяване.

Справки по делата, заявления, молби и други документи може да се подават по факса на съда 02/980 00 61, на електронни адреси svs1990@abv.bg и sofia-vs@justice, както и запитвания на телефони 02/92 19 498, 02/92 19 361 и 02/92 19 312.

Софийският военен съд изразява благодарност за проявеното разбиране.